Միթ Լոուֆ

**Մայքլ Լի Էդեյ** (), ծնված որպես **Մարվին լի Էդեյ** (), ավելի հայտնի է **Միթ Լոուֆ** և **Միթ Լոուֆ Էդեյ** բեմական անուններով (  «մսե», «մսե գլուխ», ), ամերիկացի ռոք երգիչ, կինոյի և թատրոնի դերասան։ Մեծ ճանաչման է հասել *Bat Out of Hell* ալբոմի, մի քանի երգերի և կինոֆիլմերի թողարկումից հետո։ 1981 թվականին ստացել է Մայքլ անունը։

## Կենսագրություն
### Վաղ տարիներ
Մարվին Լի Էդեյը ծնվել է 1947 թվականի սեպտեմբերի 27-ին Դալասում (Տեխաս նահանգ, ԱՄՆ)։ Նրա հայրը եղել է ոստիկանության աշխատակից Օրվիս Ուեսլի Էդեյը, մայրը՝ դպրոցի ուսուցչուհի Վիլմա Արթին։ Վիլման մահացել է քաղցկեղից, երբ Մարվինը 15 տարեկան է եղել։ Հայրն էլ տառապում էր ալկոհոլիզմով։

1965 թվականին ավարտել է միջին դպրոցը և ընդունվել Լուբոկ Քրիստիան քոլեջը։ Սակայն հետագայում տեղափոխվել է Հյուսիսային Տեխասի Պետական Համալսարան։ Իր ինքնակենսագրականում Մարվինը հաստատում է, որ մոր մահից հետո հարբած հայրը փորձել է իրեն սպանել դանակով։ Սակայն Մարվիսը իր կյանքը փրկելու համար փախել է։ 1967 թվականին տեղափոխվել է Լոս Անջելես և որոշ ժամանակ գիշերային ակումբում դռնապահ աշխատել։

#### Մականուն
*Meatloaf* (անգլերենից «մսե ռուլետ»), ավանդական մսային ուտեստ է Գերմանիայում, Սկանդինավյան թերակղզում և Հյուսիսային Ամերիկայում։ Կան մի քանի բացատրություններ՝ կապված «Meat Loaf» բեմական անվան հետ։ Պաշտոնական կայքում տեղադրված վարկածի համաձայն, «*Meat»*՝ միս մականունը Մարվինին տվել է նրա հայրը դեռևս երկու տարեկանում, որովհետև նա գեր է եղել։ Դրանից հետո դպրոցում դասընկերները այս մականունին ավելացրել են «Loaf»՝ բոքոն նախածանցը։

Գոյություն ունի նաև այն վարկածը, որ այդ մականունը նրան տվել է դպրոցի ֆուտբոլի մարզիչը։ 13 տարեկանում Մարվինը շատ գեր է եղել։ Մի անգամ նա պատահաբար կանգնել է մարզիչի ոտքի վրա, որից հետո վերջինս գոռացել է. «Մի կողմ գնա իմ ոտքից, մսի կտոր*»:* Այդ դեպքը հիշատակվում է *«Tear Me Down»* և *«Couldn’t Have Said It Better»* երգերում։

### Երաժշտական կարիերայի սկիզբ
thumb|Լոուֆը և Սթոունին, 1971 թվական
Լոս Անջելեսում Մարվինը հիմնել է իր առաջին խումբը՝ *Meat Loaf Soul* անունով, ստացել է պայմանագիր կնքելու երեք առաջարկ, բայց հրաժարվել է բոլոր պայմանագրերից։ Խմբում հաճախ են փոխվել կիթառահարները։ Խումբն էլ տարբեր ժամանակներում տարբեր անուններ է ստացել, ինչպես օրինակ *Popcorn Blizzard* կամ *Floating Circus* և այլն։

## Սկավառակագրություն
* 1971 թվական - *Stoney & Meatloaf*
* 1977 թվական - *Bat Out of Hell*
* 1981 թվական - *Dead Ringer*
* 1983 թվական - *Midnight at the Lost and Found*
* 1984 թվական - *Bad Attitude (Միթ Լոուֆի ալբոմը)|Bad Attitude*
* 1985 թվական - *Hits out of Hell*
* 1986 թվական - *Blind Before I Stop*
* 1987 թվական - *Live at Wembley (Միթ Լոուֆ)|Live at Wembley*
* 1989 թվական - *Heaven & Hell Meat Loaf/Bonnie Tyler*
* 1993 թվական - *Bat Out of Hell II: Back into Hell*
* 1995 թվական - *Welcome to the Neighborhood*
* 1996 թվական - *Live Around the World*
* 1998 թվական - *The Very Best of Meat Loaf*
* 1999 թվական - *VH1 Storytellers (Միթ Լոուֆի ալբոմը)|VH1 Storytellers*
* 2003 թվական - *Couldn’t Have Said It Better*
* 2004 թվական - *Bat Out of Hell Live with the Melbourne Symphony Orchestra*
* 2006 թվական - *Bat Out of Hell III: The Monster Is Loose*
* 2010 թվական - *Hang Cool Teddy Bear*
* 2011 թվական - *Hell in a Handbasket*
* 2016 թվական - *Braver Than We Are*

## Ֆիլմագրություն
[thumb|[Նյու Յորք, 2004 թվական]]

## Ծանոթագրություններ

## Արտաքին հղումներ
* Официальный сайт
* Meat Loaf в Internet Movie Database
* Мит Лоуф на MusicMight

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկայի ռոք երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի կիթառահարներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Բեմական կեղծանուններ
Կատեգորիա:Հարդ ռոք երաժիշտներ
Կատեգորիա:Ամերիկացի երգահաններ
Կատեգորիա:Brit Awards մրցանակի դափնեկիրներ
Կատեգորիա:COVID-19-ից մահացածներ